NETFLIX PRESENTERER
2011 EN FORSTAD TIL DAMASKUS, SYRIA
-Du tapte! -Du jukset!
Nei!
Forresten, det er ikke en middag, men en bursdagsfest.
-Jeg hater deg. -Ikke ødelegg det for dem.
Overraskelse!
Hvorfor er du ikke overrasket? Virker som du visste noe, lille venn.
Nei. Hvordan kunne jeg det?
-Gratulerer med dagen. -Takk, mamma.
Gå på rommet ditt og skift.
Ok, alle sammen, la oss spise. Forsyn dere.
Den syriske revolusjonen starter.
Folket tar til gatene
for å kreve at president Bashar al-Assad skal fjernes i Damaskus.
Vi er sammen, sunnier og alawitter…
Hva gjør du? Kom og dans med oss.
-Om et øyeblikk. -Hva ser du på?
En gruppe syriske kvinner roper…
Jeg har sagt du ikke skal se på sånt.
Det som skjedde i Tunisia, Egypt og Libya, skjer faktisk her.
Det kan ikke skje i Syria, har jeg sagt.
Sinnet bygger seg opp…
Yalla, kjære.
-Festen er kjedelig. Jeg vil ikke. -Kom for din søsters skyld.
Onkel, kom igjen.
-Si "smil". -Smil!
Jeg takker Gud for at han velsignet meg med tre sterke døtre,
sterkere enn tusen sønner.
Men ikke glem at jentene er heldige som har meg som far
og treneren deres.
Nå kommer det.
I kvalifiseringen til det nasjonale mesterskapet,
forbedret Yusra sin personlige rekord på 100 meter butterfly.
Gratulerer, Yusra.
-Men Sara vant også. -Ja, Sara er sta og en leder som meg.
Men Yusra har disiplin, styrke og utholdenhet.
Hun er en maskin.
Hva med meg?
Og du, Shahed, pappas skatt, er min lille kriger.
Kjære gjester, jeg blir den første faren i historien
med tre døtre som svømmer i OL.
2015 FIRE ÅR SENERE
-Er ikke det fetteren din? -Nizar.
Nizar!
-Hvordan går det? -Bra. Spill en sang for oss.
-Hva? -Spill en sang for oss.
-Hva er det verdt? -Jeg spanderer en shot.
For dere.
Kom igjen, Sara! Ta ham!
Vis meg hva du kan.
Nei, det er ikke lov.
Du kan ikke gjøre sånn.
Det er sent. Vi bør dra hjem.
Hvorfor?
-Jeg må være i bassenget innen seks. -Tror du at det er vits i å trene mer?
-Hvis jeg vil komme til OL. -OL?
Og svømme for hvem? Det er ikke noe land igjen lenger.
Syria er borte! Har du ikke merket det?
Det er fortsatt tidlig.
Hva er det?
-Hva er det? -Razan Haddad er død.
I et bombeangrep.
Det står på Facebook.
Herregud…
Jeg traff henne nettopp.
Ser du? Desto større grunn til å dra hjem.
Desto større grunn til å feste.
Vær forsiktig. Kom inn igjen.
Du er så irriterende. Hala, du må hjelpe meg.
Razan Haddad! Vi glemmer deg aldri!
Ha det!
Hei, søta.
Hva skjer, damer?
Ta en drink med oss. Eller er jeg ikke attraktiv nok?
Er vi ikke bra nok for dere?
Jeg hater å bo i dette nabolaget.
Hvor har dere vært?
Er dere ikke litt sene i kveld?
Hysj. Vær forsiktig.
Få nøklene.
Du vekker pappa og mamma.
Lulu.
Hvordan har du det?
Ikke vær redd.
God natt, kjære.
Aner du hva klokka er?
Vet du hva faren din ville gjort om han visste dette?
Beklager.
Hørte du om Razan Haddad?
Jeg hørte det.
Gud velsigne sjelen hennes og gi moren hennes styrke.
Yalla, kjære. På tide å sove. Du har trening i morgen.
Hva var tiden?
-Du er sliten. -Hva var tiden, pappa?
Trener. Vi sees hjemme.
Michael Phelps på 100 meter butterfly,
går for sin syvende gullmedalje i dette OL. Phelps i femte bane.
Ser du? Det er bare armdrift, ikke spark.
Visste du at han dro til Sydney da han var 15?
Men her kommer Phelps!
Den yngste amerikanske svømmeren som har deltatt i OL.
Han klarer det! Ny olympisk rekord.
Du er ikke en ekte idrettsutøver med mindre du drømmer om OL.
Du skal ikke delta i det nasjonale mesterskapet i år.
Yusra og Arwa har bedre tider enn deg.
Alt går perfekt for Michael Phelps her i Beijing.
-Hala har dratt til Hannover i Tyskland. -Hva?
-Hun dro uten familien. -Hvorfor sa hun ikke noe?
Hun skal søke om familiegjenforening.
Er du under 18, har du rett til å få familien din dit.
Tenk at hun ikke sa noe.
Ekling!
Jeg legger det ut.
Eller nei, jeg vil ikke miste følgere.
ID.
Omar?
Fra Duma? Hva gjør du her?
Sara!
Hvorfor ler du?
Når ble det ulovlig å le?
Få se legitimasjon.
Hun mente ikke å være frekk.
Hold kjeft.
-Jeg er ikke respektløs. -Ikke snakk for mye. Forstått?
Løft armene.
-Gjør du det mot din søster? -Du er ikke min søster.
Er det søsteren din?
Reis deg opp.
Yalla.
Løft armene.
Snikskytter!
Følg med!
Se opp!
Kjør. Det er folk på bussen.
FLYENE DERES KAN IKKE BOMBE DRØMMENE VÅRE
Hvordan kan jeg la jentene mine reise gjennom Europa alene?
Hva skjedde med de sterke døtrene du oppdro?
Razan Haddad er den tredje jeg kjenner som har dødd denne måneden.
Vi har nesten blitt drept mange ganger.
Vi må få Yusra til Tyskland så snart som mulig før hun blir 18.
Men det er så farlig, vennen. Skulle ønske dere kunne fly.
For europeiske land bare deler ut visum til syrere.
Det er veldig enkelt. Vi drar til Tyskland og søker familiegjenforening,
og så kan dere fly. Det er enkelt.
Skal jeg la dere risikere livet,
gjennom de farligste delene av Europa, så vi får flybilletter?
Alle gjør det. Hala gjorde det. Hun sa det var veldig lett…
Kom hit, vennen.
-Strømmen er gått i hele nabolaget. -Jeg er mørkredd.
Ikke vær redd.
Jeg håper bilbatteriet holder.
Yalla, ser du? Spis opp.
Jeg vil tilbake til Darayya.
-Darayya er fortsatt for farlig. -Hele Syria er for farlig.
Men å vandre gjennom Europa er ikke farlig?
Jo, men når vi kommer frem, er vi trygge.
Hvis dere kommer frem.
Og hvis dere kommer frem, hva blir dere?
Flyktninger? Det vil ødelegge svømmekarrierene deres.
Det er den beste løsningen.
Hun tror at hun alltid vet best.
Dere drar ikke.
Slik blir det.
Hvis jeg var 17, ville du latt meg dra alene.
Du vil ikke risikere din dyrebare Yusra.
Pappa, angående Sara…
Glem henne nå. Konsentrer deg.
I vannet er du alene. Det er din kamp. Målet er å vinne, ikke å være snill.
Du har et mål, og du må nå det. Fokuser på det du har kontroll over.
Starten.
Strømlinjeformet.
Sparket fra kanten. Pusten.
Finn banen din. Svøm løpet.
Innta plassene.
Yusra!
To personer døde på fotballbanen.
Pappa.
Nizar skal til Tyskland.
Nizar?
Han vil beskytte oss på reisen.
Ville ikke latt ham krysse veien med dere, så glem Tyskland.
Men Nizar er fetteren deres.
-Han ville aldri forlatt dem. -Hvem sin side er du på?
Jeg tar ikke parti.
Dette handler ikke om oss. Det handler om jentenes liv.
De har ikke en fremtid her lenger.
De skal ikke på sommerleir. Er du ikke mor?
Du ser hva som skjer. Situasjonen har gått fra ille til verre.
Jeg kan ikke delta i OL om jeg ikke kan svømme?
Jeg lover å fortsette å trene når jeg kommer til Europa.
Alle svømmerne drar.
Ser du? Jeg vil dra. Jeg vil fortsette å trene.
-Jeg må bli med dere. -Og etterlate mamma og Shahed alene?
Tenk om noe skjer med henne.
Ingenting vil skje. Jeg og Nizar blir med henne.
Jeg lover.
Takk, pappa.
Ikke få meg til å se ut som en løgner.
Jeg blir ikke med dere.
Ok? Det er kaldt der, og jeg liker ikke kulde.
Jeg snakker ikke tysk, men engelsk. Romy kjenner en sponsor i Canada.
Han skal hjelpe meg med å dra til Toronto.
Sånt funker aldri.
Canada er kaldere enn Tyskland, så lykke til!
Har hun rett?
Vet ikke.
Er Canada kaldere enn Tyskland?
-Selvsagt. -Ikke tenk Tyskland. Tenk Berlin.
Verdens DJ-hovedstad, fester som varer hele helgen, undergrunnsklubber.
Berghain.
-Hvordan vet du om Berghain? -Klart jeg vet.
DJ Niz trenger europeisk eksponering.
Flere vil høre på miksene dine.
Hvordan kan du la dine to favorittkusiner dra til Europa uten deg?
Dere er ikke favorittkusinene mine. Jeg har kusiner som er snille mot meg.
Greit. Vi drar uten deg.
Dere flyr til Istanbul på turistvisum.
Hvis noen spør, skal dere til Tyrkia på ferie.
Finn en smugler som tar dere over til Bulgaria.
Den ruten er dyrere enn sjøveien, men mye tryggere.
-Ti tusen euro. Ta vare på dem. -Hvordan fikk du tak i dem?
Jeg lånte dem.
Er det ikke for mye? Behold litt selv.
Jeg skal prøve å skaffe mer om dere står fast.
Men om dere står fast, tar du deg av snakkingen.
Selvsagt. Ikke bekymre deg, onkel.
Denne er din.
Si at du svømte for landet ditt.
Det må bety noe.
Du også, Sara.
Får jeg låne Converse-skoene?
De er for store til deg, og jeg skal ta dem med meg.
Kan jeg bruke neglelakken din?
Du bare ødelegger den.
Kan jeg bli med deg?
Hvem skal passe på Lulu?
Se hva jeg har laget til deg.
Har du laget dette?
For å hjelpe dere med å komme til Tyskland.
Å, kjære deg.
Jeg skal ta det med meg.
La oss ta Lulu i buret før hun bæsjer i senga di.
Lulu.
-Kom og hjelp oss. -Hva gjør dere?
Lulu flyr!
Da dere ble født,
lovet jeg å gi dere alt jeg ikke hadde.
Frihet til å velge hva dere vil i livet.
Da jeg forestilte meg fremtiden deres…
Her kommer han.
…så jeg ikke dere i brudekjole som alle de andre mødrene…
Beklager at jeg er sen.
-Hva skjedde? -Jeg glemte passet mitt.
Habibi…
Jeg ville dere skulle få den beste utdanningen.
Ikke vær redd. De er som søstre. Jeg skal vokte dem med livet mitt.
Kom hit.
Ha fantastiske karrierer og leve livet, det var alt jeg ønsket meg.
Og vi skal få alle de tingene.
-Forhåpentligvis. -Ja.
Å, min kjære.
-Jeg skal passe på henne. -Vær forsiktig du også.
Ring oss når dere kommer frem.
Vet du hvor glad jeg er i deg?
-Jeg vet det. -Vet du virkelig det?
Ikke dra. Vær så snill.
Vi møtes i Tyskland snart.
Jeg lover. Veldig snart.
-Pass. Hvor skal dere? -Istanbul.
Datamaskin, telefon…
God tur.
Datamaskin, telefon.
Må Gud beskytte dere!
Passasjerer som skal med fly 221 til Istanbul via Beirut,
gå til gaten nå.
Velkommen til denne flyvningen til Istanbul.
Vi vil minne dere på at redningsvestene er flyselskapets eiendom.
Forsøk på å ta dem vil anses som tyveri, og du vil bli anmeldt.
Flyselskapet vil også minne dere på
at dere er en gjeng med hjemløse flyktninger nå.
Vi er ikke flyktninger.
Vi har et hjem.
Vi vil ha et rom.
Greit. Er det sånn det skal være?
Ja. Yusra og jeg i sengene, og du på gulvet foran døren
så du kan beskytte oss som du skal.
-Bli vant til det. -Fantastisk.
Jeg så på Facebook at det er et torg alle syrerne går til. Vi bør dra dit.
-Tror du at du kan fikse alle avtalene? -Det er det som er avtalen med pappa.
-Nemlig. -Ja, samme det.
-Oppbevarer du dem der? -Ja, ingen ser der.
-Ikke det jeg har hørt! -Hva har du hørt?
-Yalla. -Jaså?
Ikke skad søsteren min!
Det er min seng!
-Senga mi! -Jeg skal sove her.
Det er min seng!
Det holder, ok?
Da blir det gulvet.
Jeg er glad i dere.
Vi leter etter en smugler.
Kjenner du noen pålitelige?
-Vi må krysse den broen. -Vi har alt gått der.
Tyrkia har mer enn to millioner syrere, og han finner ingen av dem.
-Vi er på den europeiske siden. -Ok, så hvor drar vi?
Vi har tatt feil bro.
Ny plan. Vi følger etter dem i stedet.
-Hva? -Fra nå av deler vi på lederrollen. Yalla.
Når hadde jeg lederrollen?
Ser du? Vi burde hatt ansvaret fra starten av.
De har SIM-kort.
-Snakker du engelsk? -Litt.
Vi vil ha europeiske SIM-kort.
Hvorfor er de kledd sånn?
De får ikke solgt dressene, så de har tatt på dem redningsvester.
-Hvor mye? -2000 dollar hver.
-2000 dollar? -Ja.
Han kan få oss på en båt rett til Lesvos. En buss kjører oss til kysten.
To tusen dollar hver. Halvparten nå, resten når vi er fremme.
-Baba sa ingen båter. -Han sier at båter har kommet seg gjennom.
Vet du hvor lang tid det tar å gå den bulgarske ruten?
Det er nok det beste alternativet.
Det er én båt, et par timer, og så er vi i Hellas. I Europa.
Tenk at den eneste i familien som ikke kan svømme, snakker om å ta båt.
-Jeg kan svømme. -Vi bør bli med ham.
Ingen telefon, GPS, åpne gardiner, mat eller toalett.
-Ingen toalett på ti timer? -Det går bra.
Yalla.
Min venn. Penger, dollar, masari…
Dollar, euro. Ok?
Én?
-To. -Deg?
-Meg og søsteren min. -Ok.
Ett tusen?
Fint.
De er døtrene mine.
Euro, masari, dollar.
Yalla.
Gå ned, alle sammen. Jeg henter båt.
Gå ned.
Ned.
Ned her?
-Går det bra? -Ja.
Hei!
-Snakker du engelsk? -Ja.
-Er det en gutt eller jente? -Det er ei jente.
Så søt!
Hallo!
Jeg heter Emad. Hyggelig å treffe dere.
Jeg er Yusra.
Og jeg er Sara, søsteren hennes. Vi kommer fra Syria.
-Er dere syriske? -Ja, syriske.
-Hei, jeg er Nizar Mardini. -Hei.
-Hva heter du? -Ninar.
-Hvor er du fra? -Afghanistan. Kabul.
Men han kom helt fra Somalia. Han har fulgt etter meg siden Iran.
Du har fulgt etter meg. Han liker maten min.
Jeg var kokk på en restaurant hjemme.
-Jeg er Bilal. -Hei.
Jeg vil savne ham i Berlin.
Vi skal også til Tyskland. Vi har en venn i Hannover.
Hvor er dere fra?
Jeg og kona mi kommer fra Sudan. Vi skal forhåpentligvis til Sverige.
Hyggelig å møte dere.
Hva med deg? Hvor er du fra?
Jeg er fra Eritrea.
-Og hva heter du? -Shada.
-Vi skal til Storbritannia. -Hyggelig å treffe deg.
Hvor er smugleren?
Håper han kommer.
Damascus
Damascus…
MAMMA
Ikke svar. De vil bekymre seg om de vet hva vi gjør.
-Jeg sender melding. -Nei. Hva skal du skrive?
Jeg så et stjerneskudd.
Ja, det er en engel som kaster sigaretten så Allah ikke tar ham i å røyke.
Hvorfor må du alltid ødelegge alt?
Takk.
Arsenal.
-Går det bra? -Ja.
Er du sikker?
Ja, det er fra i går, men det går bra.
La meg se.
Det gjør vondt, ja? Vent litt. Jeg må kappe den av.
-Sånn. -Nei!
Ikke morsomt.
Så hvorfor ler du?
Vi går ned.
Yalla.
Kom.
Yalla.
-Ok, alle sammen. Nå er det klart, ok? -Nå?
Nå er bra. Ingen kystvakt.
Ikke noe problem.
Ok. Én person, én bag.
Ok?
-Kan du ta datteren min? -Bære henne?
Ta bagen.
Nei, hør her.
Se på den båten. Det er umulig. Se hvor mange vi er.
Vi drar ikke.
Sara, kom.
-Vi har betalt alt vi har. Kom. -Nei.
Hysj! Ikke noe problem.
Vi er for mange. Vi trenger en båt til.
Det er ikke plass.
-Oppi! -Det er ikke mer plass i båten.
Ikke rop. Politiet kommer. Ingen roping.
-Vent på alle. -Kom igjen!
-Vi trenger en båt til. -Vi er mange på båten.
Hør her. Venstre, høyre. Ok?
Dette, foran, bak. Ok? Sakte, bra.
Raskt, ikke bra. Sakte, ok?
Venn? Virker ikke.
Hvorfor virker den ikke?
Vi betalte 2000 dollar.
Båten er ødelagt.
-Kom igjen. -Gå ut.
Vent. Blir han ikke med?
Sara? Hva om de ikke kan svømme?
Hvem kan svømme?
Kan dere svømme?
Ok, de med hånden oppe, velg noen med hendene nede.
Det er din plikt å hjelpe dem. Det er ditt ansvar.
Om hånden din er oppe, hjelp dem med hendene nede.
Shada.
Ikke bekymre deg.
-Oss begge? -Ja.
Nizar.
Vi er sammen om dette. Vi må samarbeide.
Vi er sammen om dette. Vi må hjelpe hverandre.
Gud er stor.
Stol på Gud.
Jeg er sikker på at båten er skadet.
Vi kommer til å synke!
Den lekker.
-Det er fra bølgene. Ikke vær redd. -Den er full av vann.
Den synker ikke.
Vi synker ikke.
Vi klarer dette. Ikke vær redd.
Pappa…
Ikke vær redd, sønn.
Hvorfor stoppet motoren?
-Hvorfor stoppet motoren? -Ro dere ned!
Ro dere ned, ok?
Rolig.
Ro ned. Det går bra.
Nå.
Emad.
Én gang til.
Nå.
Vi prøver. Har vi nok drivstoff?
Ja, det er drivstoff.
Det går bra. Ikke vær redd.
-Bilal. -Ok.
Hold den.
Slipp meg forbi.
Sett deg. Vi må ha balanse i båten.
Pass på barna!
Hør på meg.
Jeg studerte maskinteknikk, ok?
Jeg studerte maskinteknikk. Jeg skal prøve å fikse motoren.
Sitt rolig.
-Hva vet du? -Kan du dette?
Jeg vet ikke, men jeg kan prøve. Jeg går første året.
Gud er størst.
Denne?
Sett den inn igjen.
Dra!
Vi er for tunge.
Kast alt vi ikke trenger i havet.
Dump alt!
Vi er for tunge!
-Fortsett å øse! -Vær så snill.
Vi må få vannet ut.
Fort!
Fortsett å øse!
Vi gjør det samme om og om igjen.
Jeg har nettverk. Kystvakten. Det ringer.
Hallo?
Hjelp! Anmoder nødassistanse.
Vi er i en båt mellom Ayvalik, Tyrkia og Lesvos.
Vi har fått motorstopp.
Men vi er i gresk farvann!
-Kan dere dra tilbake? -Vi kan ikke dra tilbake. Vi synker.
Vi har kvinner og barn her. Vi kommer til å dø.
Vær så snill, jeg forstår ikke. Vi kommer til å dø. Hallo?
Det var ikke deres ansvar.
Få ut vannet!
Abdo. Gi meg kniven din.
Sett deg! Hold balansen i båten!
Sara! Hva gjør du?
Hjelp meg med tauet.
Sara!
Sett deg.
Sara, hva gjør du?
Vi må gjøre båten lettere.
Vær så snill!
Sara.
-Fortsett å øse. -Ok.
Sara!
For Guds skyld, ikke gjør det!
Hun kan ikke være i vannet alene. La meg være!
-Nizar. Ikke la henne hoppe uti. -Hva kan jeg gjøre?
Hvis du skal uti, skal jeg også.
Nei!
Sara har rett. Vi er for tunge.
-Kunne jeg svømme, hadde jeg hoppet uti. -Det går bra.
Nei!
Hva gjør du?
Er du gal?
Motoren virker!
Motoren startet!
Vent, Nizar.
Vi synker!
Sara, motoren startet! Kom.
Nei. Båten vil synke.
Det er for farlig.
Sara!
Finn banen din.
Svøm løpet.
Skuddsikker
Ingenting å tape…
Rikosjett…
Fyr løs…
Yusra!
Se.
Nesten fremme! Jeg ser land!
Dytt. Yalla.
Kvinner og barn først.
Vi klarte det!
-Unnskyld meg. -Hei, sir.
-Kan vi få vann til alle? -Ingen flyktninger.
-Vi har penger. Vi kan betale. -Ingen flyktning, nei.
Kom.
Det er en kran.
Det er vann.
Kom. Det er vann her.
Kom med barna.
-Din tur. -Nei.
-Habibi, din tur. -Nei, la henne bli ferdig.
La oss drikke.
-Moren deres har ringt. -Har du telefonen enda?
-Vi kan dele på den. -Ok.
Jeg har ringt mange ganger. Er dere ok? Hvor er dere?
I Lesvos. Vi er i Europa, mamma.
Gudskjelov. Jeg har bedt for dere hver dag.
Velsigne deg, tante. Oppdater moren min og pass på henne.
Mamma gråter.
Yalla, Shahed!
Joey er ute av American Idol, og det er ikke rettferdig.
Og jeg savner…
Vi må finne en lader.
Takk.
Ja, du kan sette dem her. Vi har masse forsyninger.
-Takk. -Til babyen.
Tusen takk.
-Takk. -Bare hyggelig.
Ok. Til deg.
-Takk. -Bare hyggelig.
Å, den med skriften.
Jeg så en måke sveve over oss.
Den ble hos oss lenge.
Det føltes ut som om den viste vei.
Jeg tenkte på at mamma og pappa ikke ante hvor vi var.
Og at vi ikke tok telefonen.
Det hadde vært teit om svømmere druknet i havet.
Aner du hva pappa vil gjøre om han får vite du var uti?
Han blir stolt.
-Te til deg, Sara. -Takk.
En te til meg,
og én, to, tre, fire… 125 sukker…
-Tre. -…til Sara.
Det dere gjorde i sjøen, det var…
Beklager at jeg ikke kunne bli uti.
Jeg vet ikke hvordan dere…
Hun hoppet i havet først.
Hun er en superhelt.
Jeg er enig.
Dere kunne ha sagt at dere var profesjonelle svømmere.
Er det noe dere trenger, bare å spør meg.
Det eneste jeg trenger nå, er å vaske håret.
-Det er fullt av salt. -Det er dusjer bak bygningen.
Er det sant?
-Men køen var veldig lang. -Kø?
Kom igjen. Superhelter står ikke i kø.
Ok.
Jeg finner en dusj uten kø.
-La oss gjøre det. -Hva gjør dere?
-Vi må se europeiske ut. -Og rike.
Slik viser jeg at jeg har penger.
-Vi må jobbe med han her. -Nei.
-Knepp opp. -Stol på oss.
-Jeg stoler ikke på dere. -Se på meg.
-Og håret? -Jeg liker håret mitt.
Forferdelig.
Du ser ut som en stolt og viktig forretningsmann,
-Jeg ser europeisk og rik ut. -Kom.
Ja.
Ciao.
De aner ikke at folk dør i havet.
Hvordan kommer vi oss til Tyskland?
Vi bør følge togsporene fra by til by,
gjennom Hellas, Makedonia, Serbia, Ungarn og Østerrike, til Tyskland.
Det er tryggere om vi reiser sammen.
Det ser ille ut.
Hvorfor Storbritannia? Er mannen din der?
Er han død?
Min mann er
ikke en snill mann.
Du bruker ikke hijab. Du svømmer.
Jeg har aldri møtt en jente som deg før.
Faren min var profesjonell svømmer.
Han svømte for Syria, og han elsket det.
Men han måtte gi seg.
Og han fikk bare døtre, så han måtte trene oss.
-Han trente søsteren min og meg. -Og nå er dere hans ambisjon.
Ja.
Jeg elsker det. Svømming er hjemme for meg.
Det er der jeg hører hjemme.
Og…
…en dag vil jeg svømme i OL.
Jeg hadde håpet på Rio.
Men det føles så fjernt nå.
Jeg vet ikke om jeg klarer det.
Jeg tror du klarer det.
Hva skal du gjøre i Hannover?
Få resten av familien dit.
Og så?
Jeg vet ikke. Syng en sang, plante et tre.
Og jeg vil studere.
-Kunst, kanskje. -Jeg vil også studere. Litteratur.
Jeg må også finne en jobb. Jeg må sende penger hjem.
-Til kona di? -Nei, jeg er ikke gift.
-Er du? -Hei.
Nevn én superhelt som er gift.
-Er ikke Supermann og Lois Lane gift? -Engelsk?
Kvinnelig superhelt.
Snakker du engelsk?
-Engelsk? -Ja.
Krysser dere ved Tabanovce, setter de dere i leir.
-Hvem? -Serbisk politi.
De tar fingeravtrykkene deres, og da sitter dere fast.
Jeg kan ta dere med til Ungarn.
Ingen politi og fingeravtrykk. Ingen problemer.
-Hvor mye? -Fem hundre euro hver.
-Ja? -Ja.
Er vi sprø som gjør dette?
-Kom dere ut. -Gå ut. Vi skal ikke til Ungarn.
-Ut. -Hør på ham.
Kom dere ut!
-Vi har betalt. -Få pengene mine!
-Ut. -Slutt.
Dere skulle kjøre oss til Ungarn! Hvor er vi?
Jeg vet ikke.
La oss bare gå denne veien.
Hva skjer?
-Det er piggtråd. -Forsiktig.
Dytt.
Det går bra.
Vær forsiktig.
-Jeg har henne. -Forsiktig.
Ok. Det går bra.
Der er engelsk. Engelsk.
-Hvor vil de dra? -Budapest, Ungarn.
Åtte hundre euro?
For alle?
-Hver? -Det er for mye.
Vil dere at politiet skal ta dere?
Vent litt.
Hva er det du gjør?
Best å ikke se så fremmed ut.
Kanskje det er lurt?
Ja, det går fint.
Vær så snill.
Dere trenger én engelsktalende i hver bil til grensevakten.
-Fort. -Yalla, sett deg i bilen.
Vi kan ikke dele oss.
Hun sa én engelsktalende hver bil, ok?
Jeg snakker engelsk.
Jeg vil være i samme bil som deg.
Hva med grensevaktene? Vi må hjelpe.
-Vær så snill. -Slapp av. Sees i Ungarn.
Yalla!
-Vær så snill. -Inn.
Sara!
Fort. Sett deg i bilen.
Sett deg i bilen!
Faen.
Hold dere fast.
Ungarns grense. Vær forsiktig.
Takk og lov for at du er trygg.
-Velkommen til Ungarn. -Hvor er Sara?
Hun har ikke kommet.
Hvor er skiltet: "Vi er flyktninger"?
Gå og vent inne.
Ikke vær redd. Hun kommer nok snart.
Det er ikke helt i bibelsk målestokk, men en utvandring er det.
Flyktningene som sitter fast bestemmer seg for å gå.
De marsjerer helt til Tyskland.
At de har begitt seg ut på denne håpløse ferden,
viser desperasjonen ved å sitte fast i Budapest.
Du kan bli med til Storbritannia. Hvis du trenger det.
Den tyske kansleren Angela Merkel
har bedt om en koordinert europeisk reaksjon på krisen.
Han tror Merkel er moren.
Tyskland, hjelp oss!
Landet mitt er i krig.
Ingen hjelp. Barna, familien. Hvorfor hjelper ingen?
-Tyskland, hjelp oss! -Tyskland, hjelp oss!
Yusra.
Yusra?
Alltid sen, men verdt ventetiden.
De stoppet oss. De hadde en stor hund.
Men vi var heldige. Sjåføren snakket oss ut av det,
og nå er jeg her. Jeg kom frem.
Endelig.
Hun var redd du ikke kom.
Unnskyld.
Du duger.
Udyr!
Dere har vann og oksygen. Jeg er ikke en kjeltring.
Fortell vennene deres at dette er et bra opplegg.
Sytti prosent av bilene mine kommer til Tyskland.
-Viktor. -Ja.
-Får vi se? -Kom.
Jeg setter meg ikke inn der.
Men vi må holde sammen. Han ble anbefalt av noen som kom seg over.
Jeg klarer det ikke.
-Jeg vet det, men vi må. -Jeg sa at jeg ikke klarer det.
Dra alene hvis du vil. Vi møtes i Tyskland.
-Tror du jeg forlater deg? -Det har du allerede gjort.
Hva er det som foregår?
Hun vil ikke sette seg inn.
Er du ok? Hva skjer?
Vi har bestemt oss for å ikke dra.
Men hva skal dere gjøre?
Bli med i marsjen til Tyskland.
Jeg orker ikke gå mer.
Vi møtes igjen.
Det er jeg sikker på.
Vi får se om du liker at hun bor på teppet ditt i månedsvis.
Dere er velkomne når som helst.
-Ha det fint. -Nizar.
Vær forsiktig.
-Hun sa det. -Folkens?
Vær forsiktig.
-Vi skal… -Jeg vil savne deg.
…finne en ny rute med Nizar og Yusra.
Vi går nå.
-Vær forsiktig. -Jeg kommer til å savne deg.
Vi tar en annen rute.
Der var du.
Ha det.
Emad? Kom igjen.
Vent litt.
Jeg tror ikke vi har råd til dette.
-Hvor mye penger har vi? -Jeg bruker alle mine om jeg må.
Bare for å hvile.
Hva?
Lukter du det?
-Nei. -Mamma lager barezek.
-Slutt. -Hva?
Jeg er ikke i humør til det.
Jeg savner dem sånn.
Jeg også. Og Lulu.
Lulu.
Hun bæsjet i senga di.
-Å nei. Gjett hvem som er her. -Hvem?
Pappa kommer med strikkene.
-Jeg vil ikke tøye! -Kom igjen.
-Jeg nekter! Jeg vil ikke. -Nei.
-Jeg savner strikkene. -Nei.
-Jeg nekter. Si nei. -Det gjør jeg ikke.
Pakk sakene og gjør dere klare, vi skal til Tyskland.
-Hva? -Jeg mener det.
Pakk sakene. Det er en buss.
Den har blitt sendt av østerrikerne eller tyskerne.
De så marsjen, og de vil hjelpe oss.
Og det beste er at vi trenger ikke billetter.
Hva? Er den gratis? Hvordan fikk du vite om dette?
Jeg er flink til noe. Pakk koffertene og innrøm det.
Jeg kan være helten din, baby
Jeg kan kysse bort smerten
Kom deg ut. Vi må kle på oss.
Jeg kan kysse vekk…
-Gå, vi må pakke. -Fort.
Jeg venter i resepsjonen. Fort dere.
Yalla.
Det er en felle.
De setter oss i en flyktningleir, og vi slipper aldri ut igjen.
Ingen bryr seg.
Kanskje vi burde dra hjem.
Vi drar ikke tilbake nå.
Ser du ikke hvor langt vi har kommet?
Jeg gir ikke opp nå.
Se på meg.
Jeg hørte på deg tidligere. Nå må du høre på meg.
Høre på deg?
-Hva om vi dro med de andre? -Hva om vi ble hjemme?
-Så det er min feil? -Er det min?
Hvorfor dro vi hit om du hater meg?
For å redde deg.
Og redde familien.
Prøvde den mannen å redde meg?
Jeg ville aldri latt ham skade deg. Jeg ville ikke latt ham gjøre noe mot deg.
Jeg er redd for at noe vondt vil skje igjen.
Jeg orker ikke det.
Hvis jeg sier nei…
…ville du dratt uten meg?
Selvfølgelig.
Nei. Vi drar sammen eller ikke.
Jeg hater deg ikke.
Jeg hater ikke deg heller.
For det meste.
-Passasjerer til buss to. -Fort.
Hvilken er det?
Han sa nummer syv.
-Buss nummer fem… -Unnskyld?
-Det er masse folk. -Passasjerer til buss fem.
Nei, det er nummer tre.
Buss nummer syv?
Kom igjen!
Passasjerer til buss syv, takk.
Er dette Tyskland?
Ja, vi er i Berlin.
Vi er fremme!
Hallo, pappa. Vi har ankommet Berlin.
Onkel, vi er i Tyskland!
-Vi sees forhåpentligvis snart. -Jeg er glad i dere!
-Hei. Velkommen til Tyskland. -Se på alle folkene.
-Hei, velkommen til Berlin. -Takk.
Tyskerne tar imot oss.
Vi klarte det.
Vennligst ha pass og papirer klare. Takk.
Og navnet ditt?
Pass, takk.
Skjemaet, takk.
Takk.
Hei, jeg er Diana. Bli med meg, er dere snill.
Hva med fetteren vår?
Han skal bo med mennene.
-Jeg får se dem senere, ikke sant? -Ja.
Ok, takk.
Ha det.
Det er busser utenfor hovedinngangen som går til Berlin.
Skapnummeret står på identitetskortet.
-Vi må egentlig dra til Hannover. -Ja.
Vennen vår er der.
Dere er registrerte her.
Dere har ingen rettigheter i Hannover, dessverre.
-Hva? -Jeg vet ikke.
Dere bor her. C3 i hangar fem.
Det er ikke dører.
Det er en brannrisiko.
Det er et forheng.
Takk.
-Hei. -Hallo.
Dere skal ikke sove den første kvelden i Berlin?
Dere lovet meg klubber. Jeg trenger musikk.
-Nizar… -Stå opp.
-Vi har ikke nok penger. -Bare kom.
-Skal vi på klubb i pyjamasen? -Bare stol på meg.
Det er ikke Berghain, men DJ Niz snurrer platene!
TO MÅNEDER SENERE
Ikke vær redd. Bomben landet på søppeldynga bak huset.
Pappa ser etter onkel Ahmed. Spurte dere om asylpapirene?
Ikke ennå. Vi venter fortsatt. Vi må få en møteavtale først.
Overhuset i det russiske parlamentet ga president Vladimir Putin
lov til å sette inn russisk flyvåpen i Syria.
Det er ikke Damaskus.
SISTE NYTT RUSSISKE MISSILER I HOMS, SYRIA
Vår tur kommer.
…opprørskontrollerte områder, hvor 36 mennesker døde.
USA og deres allierte har insistert…
Det kommer ikke til å gå.
Han er opptatt.
Hei. Vi er svømmere, og vi trenger å trene to ganger om dagen.
Vi vil svømme for klubben din.
Vær så snill.
Unnskyld. Hva?
Vi svømte for landet vårt i Syria, og jeg deltok i verdensmesterskapet.
Jeg dro til Russland, og…
Dette er vel en ekte svømmeklubb? Folk trener profesjonelt her?
Fordi jeg vil til OL. Faren min trente oss.
Skulle ønske jeg kunne hjelpe, men det er fullt.
-Som jeg sa. -Ha en fin dag.
Ha det bra. Takk.
Vent. Jeg svømmer 200 meter fri på 2,12 og 100 meter butterfly på 1,09.
-Butterfly på 1,09? -Ja.
-Tuller hun? -Nei, hun svømmer.
Ok.
Jeg har en liten pause før klokka 11, så i innendørsbassenget, hvis du er rask.
-Takk. -Ok.
Men jeg har ikke badedrakt.
-Har du ikke badedrakt? -Og briller.
-Takk. -Ok. Bare hyggelig.
Kom igjen.
Hei! Hva heter du?
Yusra Mardini.
Ja, og jeg er Sara.
Hvem er du?
Sven.
Takk, Sven.
-Hyggelig å treffe deg. -Kom igjen.
Vi må svømme nå!
Ok.
Klar, ferdig…
Sara!
Hvorfor gjorde du det?
Veldig bra. Dere kan svømme.
Vi har to treningsøkter hver dag unntatt søndag.
Ja, denne.
Assalamu alaikum.
Hvis du tror du lider av post-traumatisk stresslidelse
eller vil diskutere din mentale helse med en profesjonell,
er en sykepleier tilgjengelig lørdag morgen i hangar fem.
Tusen takk for alt dette.
Bare hyggelig. Det var det jeg fikk tak i.
Men om dere er seriøse, må vi handle og finne ting som passer.
Tror du ikke jeg er seriøs?
Skriv til det syriske landslaget.
-Han har gjort nok. -Fortell om tidene mine.
De må ikke tro at jeg ikke trener til OL, så si at jeg blir klar til Rio.
Ok. Men det er noen lokale svømmestevner jeg vil at vi skal fokusere på først. Ok?
Ok. Hvordan sover dere i dette bråket?
Vi sover ikke.
Yusra fortalte meg hva som skjedde da dere svømte over Egeerhavet.
Dere fortjener en medalje for det.
Ja, men vi var ikke de eneste.
Bare…
Vi var heldige som overlevde. Mange gjør det ikke.
Så…
Jeg vil ikke ha medalje.
Beklager.
-Yusra, her. Dette er rommet deres. -Du er så snill.
Klubbledelsen sa at dere kan bruke det til papirene deres er klare.
Takk.
Det er ikke mye, men ingen besøkende lag.
Det er i det minste stille. Og rett ved bassenget.
Det er fantastisk.
Og jeg går god for dere, så ingen fester, ok?
Ellers havner jeg i trøbbel.
Finn dere til rette, så ses vi på trening.
Tusen takk.
-Alt i orden. Ha det. -Ha det.
Ja!
Ok, kom.
Du trenger en pause.
-Nei. -Det er ikke et spørsmål. Ta en pause.
Sara.
Skulderen min…
Det er alltid svømmesøstrene.
Søstrene gjorde ditt. Søstrene gjorde datt.
Søstrene vant ditt, søstrene vant datt.
Jeg må fortsatt dele rom med fem fremmede.
Slutt, Nizar. Spis noe.
Vi liker ikke at du må være der heller. Om du bare kunne svømme.
Nettopp.
Om jeg bare kunne svømme.
Jeg kan ikke gjøre noe her.
Og jeg får ikke jobbe før jeg får papirene.
Skulle ønske at jeg ikke gikk med på å komme hit.
Selv om dere er av de heldige, og dere lykkes,
er det ingenting her, bortsett fra venting og papirarbeid.
Om ikke du er Mardini-søstrene.
Tidene mine var bedre hjemme.
Du måtte flykte fra krig. Det vil påvirke deg.
Du forsøkte, ikke sant?
Å komme til OL?
-Jeg så bildene av deg på veggen. -Ja, jeg forsøkte.
Hvorfor lyktes du ikke? Var det talent eller disiplin?
Det…
Det er ikke alltid så svart og hvitt.
Jeg trodde ikke på meg selv.
Jeg svømte for å unngå å tape, ikke for å vinne.
Du må gi deg selv litt pusterom. Ikke vær så streng mot deg selv.
Hvil deg litt.
-Hvile? -Ja.
Hva med Rio?
Ok. Hvordan skal jeg si dette?
Yusra,
det er fantastisk at du har drømmer,
men vi må være realistiske. Jeg vil jobbe med deg,
men du skal ikke svømme for Syria.
Du skal ikke til Rio.
Beklager.
Det er andre konkurranser vi kan fokusere på. Vi kan fokusere på…
Yusra.
Vi må ta det steg for steg.
Det er ikke din økt!
-Du glemte kveldstreningen. -Jeg var opptatt.
Opptatt med å feste? Du vet det er respektløst mot Sven.
Du må si ifra om du ikke kommer.
Vet du at ingen av oss valgte å svømme?
-Husker du da vi begynte? -Jeg husker at vi elsket det.
Om vi ikke skal gjøre vårt beste, hvorfor dro vi hit?
Kanskje det ikke er så lett å være her for alle andre som for deg.
UT MED UTLENDINGER
Nizar. Du kan ikke være på arabisk tid her.
-Beklager. -Du er en time sen!
Jeg sover dårlig.
-Gjør du? -Nizar! Hei, Sara!
-Nizar! -Emad!
-Nei, dere kan ikke gå gjennom her. -Vi kommer.
-Ok.
Hvordan kommer vi gjennom?
Unnskyld.
-Beklager. -Kom.
Nizar! Beklager, de er vennene mine.
-Beklager. -Yalla.
-Beklager. -Hvordan går det? Tenk at du er her.
-Ja, jeg er her. -Beklager. Hei!
-Står til? -Jeg savnet deg.
Du ser ut som en popstjerne.
-Hva er det? -Det er popstjerne.
Du ser ut som en flyktning.
-Godt å se deg. -Jeg savnet deg.
-Du ser bra ut. Hvordan har du det? -Bra. Hvordan går det med alle?
De andre?
Nei, de andre ble avvist ved grensen.
-Hva? -Det var ingen som kunne hjelpe oss.
Vi måtte løpe, og alle delte seg. Jeg så dem ikke igjen.
Så fælt.
Ja.
Asylforespørselen din er nå registrert.
Du vil motta et sertifikat for midlertidig oppholdstillatelse
frem til søknaden din er behandlet.
Er det alt? Skal du ikke stille spørsmål?
Hvorfor vi forlot Syria?
Du blir kontaktet for et intervju om noen måneder.
Ja, men når får vi vite om den blir godkjent?
Vi har mange søknader. Det tar et år eller to for tiden.
Ja, men vi må søke om familiegjenforening også.
Søsteren min er fortsatt 17.
Ja.
Søsteren din blir 18 i mars.
Det er ikke nok tid.
Vi krever minst seks måneder for familiegjenforening.
Men lillesøsteren og foreldrene mine er fortsatt i Damaskus.
Det er veldig farlig. De må komme hit.
Syria blir bombet.
Beklager.
Vær så snill.
Jeg kan ikke hjelpe.
Yusra.
Vær så snill.
Det er behandlingsprosessen.
Så de må komme hit på samme måte som oss?
Vi burde aldri ha dratt.
Jeg mistet viktig trening. Jeg svømmer elendig.
Er svømming alt du bryr deg om?
Er du ikke litt egoistisk?
Er jeg egoistisk? Mamma, pappa og Shahed er i hjertet mitt.
Jeg tenker på dem. Men det gjør ikke du, du bare kjører på.
Du er uvøren. Nå er de i fare på grunn av deg.
Det snakker du om.
-Hva? -Jeg har i hvert fall et mål.
Hva gjør du her? Du prøver å være kul og kaster bort tiden på å feste.
Jeg kjenner deg ikke lenger. Du svømmer ikke. Du gjør ingenting.
Du kommer aldri til å oppnå noe.
Greit. Du bommet på andre vending.
Frekvensen din var for lav de siste 25 meterne. Hva er galt?
Ingenting.
-Er du sikker? -Ja.
Ok. Jeg ville fortelle det senere,
men jeg har noe som vil gjøre deg glad.
Hva da?
Jeg hørte på IOCs pressekonferanse at de skal hjelpe flyktningutøvere.
De setter sammen et flyktninglag til Rio.
Ok.
Jeg sendte dem tidene dine og fortalte dem om svømmeturen over havet,
og hvis vi jobber hardt og tidene dine forbedrer seg,
kan du komme med på laget.
Hva er det?
Hvis du hadde sjansen, ville du ha konkurrert
fordi du var god nok, eller fordi folk syntes synd på deg?
Jeg vil til OL mer enn noe annet.
Men når jeg drar, skal jeg svømme for landet mitt.
Unnskyld.
For det jeg sa i går kveld.
Du mente det.
Ikke slik jeg sa det.
Du er så myk på utsiden, men så hard under.
Men jeg beundrer deg for det.
Jeg er så glad du svømmer.
Sven ringte, forresten.
Om flyktninglaget.
Du bør gjøre det.
Det er alt du har drømt om.
Ikke på måten jeg ville det.
Ja, men ingenting har vært slik vi ønsket det.
Hvorfor er dette annerledes?
Jeg vil svømme for Syria.
Nei. Det var det pappa ville.
Har han sagt hvorfor han sluttet å svømme?
Militærtjeneste.
Han var veldig god. Jeg trodde det var en unnskyldning, men det var det ikke.
Han mistet to års trening bare for å bære våpen.
Livet er ikke rettferdig.
Jeg er Sara Mardini.
Jeg har ikke noe land lenger.
Dette er kanskje den eneste muligheten du får.
Se på meg.
Ikke vær dum. Grip den.
Jeg har lett etter deg.
Jeg ville dra til OL for Team Syria, men kan jeg ikke det,
vil jeg svømme for Team Sven.
Om du fortsatt vil ha meg, selv om jeg er teit og ikke fortjener det.
Til 2020 skal vi trene for Syria, men i 2016 er jeg på flyktninglaget.
Vi har mye å gjøre.
Er du klar?
Fortell meg om treningen.
Selvsagt, pappa.
Beskriv alle detaljer.
Følelsen under vann.
Hvert svømmetak, hver bevegelse du gjør.
Jeg vil vite hva den tyskeren har gjort.
Det var litt "flapp-flapp". Du må…
Hodet er for høyt. Fokuser på albuen.
Ok?
Hva var tiden?
Sven? Hva var tiden?
-Vi skal til Rio. -Nei.
-Vi skal til Rio. -Skal vi til Rio?
Vi skal til Rio!
Jeg klarer ikke slutte å tenke på dem.
Jeg så på Facebook at 100 000 personer
har krysset havet til Hellas de siste to månedene.
Det vi har vært gjennom er ikke spesielt.
Virkelig?
Det jeg så på Facebook, var et sted i Sonnenallee
som drives av en fra Damaskus.
Han lager den samme iskremen som han lagde hjemme.
Vi må prøve den.
En olympier, min egen datter. Det er utrolig.
-All tiden i bassenget var ikke forgjeves. -Bra. Det er sånn det skal være.
Og Sara? Hadde du ikke gode nok tider?
Selv for flyktninglaget?
Nei, jeg hadde ikke det.
Du sier "flyktninglag" som om det ikke teller.
Fin treningsdress.
-Hva har du gjort? -Er det fint bak?
Det er nydelig.
Har alltid ønsket meg kort hår.
Jeg vil fortelle deg noe.
Jeg har bestemt meg for…
…å dra tilbake til Lesvos.
Hva?
Jeg fant en organisasjon som jeg har kontaktet.
De hjelper alle som krysser.
-Jeg vil være en del av det. -Nei, vær så snill.
Vi må gå videre.
-Hva gjør du? -Jeg må være der. For å hjelpe alle.
Gi dem vann, sko, alt vi ikke hadde.
Mamma, Shahed og pappa kommer kanskje samme vei.
Så du blir ikke med til Rio?
Du hadde rett. Jeg har aldri gjort noe i livet.
Det er første gangen jeg føler på dette.
Du kan gå videre.
Du kan bli en olympier. Jeg kan ikke det.
Dette er det rette for meg.
Nizar.
-Hva er dette? -Jeg ville vente til bursdagen din.
Gratulerer på forskudd!
Husket du bursdagen min?
Du får ikke gi opp.
-Takk. -Selv takk.
Kanskje du er favorittkusinen min.
Vel, du sa det samme til Sara forrige uke.
Jeg tror jeg stikker. Du skal få pakke i fred.
Du har gjort oss stolte.
Ikke tenk på å vinne.
Jeg er så stolt av deg.
Fred.
Ha det.
Neste, den olympiske landsbyen.
Velkommen til Rio de Janeiro.
11 238 idrettsutøvere fra 207 nasjoner
er samlet for å delta i de 31. olympiske leker,
verdens største idrettsbegivenhet.
Takk.
-Hva er det? -Jeg vet ikke!
Et nytt lag har vekket stor interesse. Det olympiske flyktninglaget.
-Velkommen til Rio. -Takk.
Herregud, det er David Rudisha.
-Hvem? -Vet du ikke hvem noen er?
Jeg har svømt siden jeg var barn.
Emneknagg 2016.
Velkommen til det verdensberømte Maracanã stadion
i Rio de Janeiro, Brasil, for åpningsseremonien.
De har reist fra alle verdenshjørner
og brukt hele livet på å trene til dette øyeblikket.
Mine damer og herrer, det store øyeblikket er her.
Vi ønsker Det olympiske flyktninglaget velkommen.
En reise som har tatt flammen helt fra Hellas til Rio.
Flyktninger!
Sara!
Hva har vært den viktigste motivasjonen…
Det er den syriske jenta som svømmer i dag.
Jeg er for veldedighet, men…
Akkurat. Resten av oss måtte jobbe for å være her.
Ja, det er en ære å være med.
Det er en sjanse til å være en stemme og gi håp.
-Hei. -Skal du ikke svømme snart?
-Jo. -Hvorfor sitter du på rumpa?
Hvordan vet du…
Jeg kan ikke tro at du er her!
Dette er sprøtt!
Søster.
Hvordan kom du deg hit?
Jeg kontaktet sponsoren til flyktninglaget,
og fortalte dem at jeg var søsteren til den verdensberømte Yusra Mardini.
-Jeg fløy til og med businessklasse. -Hva?
-Vi fløy økonomi. -Jeg flyr ikke økonomi.
-Hva med Lesvos? -Jeg drar dit rett etterpå.
Jeg vil vise deg noe.
Lykke til, kjære. Jeg er ikke bekymret fordi du har hell.
Hell har ingenting med det å gjøre. Husk alt jeg har lært deg.
Yalla, Shahed.
Jeg håper du vinner.
Lykke til, Yusra. Vi er glade i deg. Vi savner deg.
Så stor!
Lykke til.
Jeg ville egentlig ikke vise den siste.
Hvorfor det? Er hun tilbake i Eritrea?
Er hun trygg?
Jeg hørte de andre svømmerne prate.
De sa jeg ikke burde være her.
De sa at jeg ikke fortjener det.
De har rett. Du burde ikke det.
Du skulle vært på bunnen av Egeerhavet.
Eller sove i en veikant i Ungarn.
Eller du burde ligge død i et hull i Darayya.
Jeg vil bare svømme.
Du vet at olympiere skal gjøre fantastiske ting.
Ikke si sånt.
Husker du hva pappa pleide å si?
"Finn banen din. Svøm løpet."
Det er bare tull.
Vennligst ta imot utøverne i første heat av kvinnenes 100 meter butterfly.
Du burde svømme for oss alle.
Svøm for pappa fordi han ikke gjorde det.
Svøm for meg fordi jeg ikke klarte det.
Svøm for Sven fordi han ikke klarte det.
Svøm for Shada.
Svøm for Razan Haddad.
For Qatar i andre bane, Nada Arakji.
Og for alle som døde på søken etter et nytt liv.
Svøm for dem.
For Rwanda i tredje bane, Johanna Umurungi.
Du er mye mer enn en olympier.
I bane fire for Det olympiske flyktninglaget,
Yusra Mardini.
Innta plassene.
-Heia Yusra! -Raskere!
Ja!
Yusra!
Ja!
-Er dette et kappløp? -Er det?
Vær så snill, jeg er sliten.
-Ingen tvinger deg. -Jeg hater deg.
-Du elsker meg! -Kyss meg i OL-ræva mi.
Jeg skal ta deg!
Nei!
Resten av Mardini-familien krysset havet til Europa senere samme år.
De bor nå i Berlin.
Sara Mardini dro tilbake til Lesvos
for å hjelpe flyktninger som kommer i land hver dag.
Yusra Mardini deltok i OL i Tokyo i 2020.
Hun valgte å svømme for Det olympiske flyktningslaget.
Hun er nå UNHCR-ambassadør
og en stemme for flyktninger over hele verden.
I 2018 ble Sara og kollegene arrestert av greske myndigheter
for "menneskesmugling" for å hjelpe flyktninger i Lesvos.
Human Rights Watch har kalt siktelsen "politisk motivert",
og Amnesty International sier de er "urettferdige og grunnløse".
Siktelsen hennes har en strafferamme på 20 år.
5,7 millioner syrere har blitt flyktninger siden 2011.
Det er over 30 millioner flyktninger over hele verden.
Halvparten er under 18 år.
HVIL I FRED NICK CUPAC (1967-2021)
Tekst: Silvia Alstad